دعاء جميل هيخليك تنكسر بين يدي الله سبحانه وتعالى تتواضع جدا. تقعد تفكر كتير اوي بكم الاخطاء اللي انت عملتها يمكن انت بتنسى بتنسى بسرعة جدا للاسف احنا بننسى بننسى
فيأتي هذا الدعاء يخليك تعيد كل الحسابات تبتدي تفكر في كل زنب غلطت فيه في نفس الوقت الدعاء ده اب بيكسرك وبيخليك تتواضع لكن بيديك امل بعد كده ان لك رب
غفور رحيم يقبل العبد التائب النبي عليه الصلاة والسلام كان بيقول احفزوا بقى معي اللهم اغفر لي خطيئتي وجهلي واسرافي في امري وما انت اعلم به مني اللهم اغفر لي جدي
وهزلي وخطأي وعمدي وكل ذلك عندي اللهم اغفر لي ما قدمت وما اخرت وما اسررت وما اعلنت وما انت اعلم به مني انت المقدم وانت المؤخر وانت على كل شيء قدير. الله اكبر
دعوة الحقيقة بتفتح للانسان باب تفكر كبير اولا البدع بها النبي عليه الصلاة والسلام هو من هو عليه الصلاة والسلام. تخيل انا بقى المفروض ادعي به قد ايه وانا الخطاء المليء بالذنوب
اللهم اغفر لي خطيئتي وجهلي خطيئة قالوا الخطيئة فعله الانسان عن عمد واما الخطأ هو ما حصل بدون عمد الخطيئة غير الخطأ وما تعمده الانسان انت تعلم ان هو ده خطأ وانت فعلته متعمد
خطيئتي تفتكر بها كل زنب انت كنت عارف انه حرام. انا عارف ان ده غلط عارف وبكابر احيانا بس انا عملته ومتعمد. وانا لا يا رب يا رب انا لا اكابر. لا اكابر. انا تعمدت بالفعل اخطاء كتير
فاغفر لي خطيئتي. فاغفر لي خطيئتي فبتقول يا رب كانك جاي معترف جاي معترف والحقيقة الحديس ده فيه اعترافات كتير. وانت بتقول خطيئتي ده اعتراف وانت بتقول وكل ذلك عندي ده اعتراف
وانت بتقول واسرافي في امري دا اعتراف معايا مجموعة اعترافات والاعتراف نفسه توبة والاعتراف نفسه ربنا بيحبه اعترف اعترف. اسوأ شيء ان انت تبقى تجمع بين الخطيئة والمكابرة او المبررات الغير مقنعة
ما تخدعش نفسك الله لا يخدع ولو انت هتخدع هتخدع نفسك بس اللهم اغفر لي خطيئتي ما تعمدت من الزنوب والمعاصي. وهم كتير اوي وجهلي يعني ايه جهلي؟ قالوا فيها قالوا الجهل جهلي هو ما فعلته من المعاصي بجهل
يعني بغير علم يعني فيه معاصي انا خطيئة ديت انا عملتها بعلم انا اعلم ان ده غلط وعملته فدي خطيئة الجهل ان انا عملت حاجة غلط. بس ما كنتش اعرف ان هي غلط. ما كنت اعرف ان هي حرام
ده الاحتمال الاول لمعنى كلمة جهلي الاحتمال التاني لمعنى كلمة جهلي وبرضو المعصية اللي انت عملتها بعمد لكن هنا الجهل مش المقصود به عدم العلم لكن الجهل به المقصود يا رب جهلي بقدرك حين وقعت في المعصية
لذلك قالوا ما عصي الله تعالى قط الا بجهل. يعني ايه يعني ان لا يمكن حد يتجرأ على معصية الله الا لو عنده قدر من الجهل بقدر الله هنا الانسان لو عرف الله حق المعرفة ما فعل زلك
زلك جاءت في الاتي ما يعملون من عمل سوءا بجهالة تمام عمل سوء بجهالة. يعني ايه عمل سوء بجهالة؟ يعني بجهالة يعني لم يكن يعلم لأ بجهالة يعني حين فعل هزا السوء او الزنب
كان يجهل قدر الله تعالى في كل مكان الانسان بالله اجهل كان على المعصية اجرأ وكل ما كان الانسان اعلم بالله تعالى كل ما كان ابعد عن المعصية. لزلك النبي عليه الصلاة والسلام يقول انا اعلمكم بالله واشدكم له ايه؟ خشية
فاما الجهل هنا المقصود به عدم العلم او المقصود به عدم العلم الكامل بالله سبحانه وتعالى ممكن واحد يقول طب هو لو الجهل نشأ عن عدم العلم. طب ليه بيستغفر منه؟ المفروض الانسان عفي عنه الخطأ
ممكن يكون الانسان بيستغفر في الحالة دي من تقصيره في طلب العلم يعني بعض الناس بيعتقد ان هو آآ آآ انا مش عايز اعرف تيجي مسلا تقول له اسأل حلال ولا حرام؟ يقول لك بلاش اسأل. عشان انا لو عرفت
هتدبس وهضطر التزم طب الحل ايه يقول لك ما اسألش غلط ما هو انت لو ما سألتش هتأثم برضو. لان انت كان العلم قدامك وكان متاح لكن انت اللي اعرضت عنه. مين اللي يعفى عنه بقى في الجهل؟ اللي هو كان العلم غير متاح بالنسبة له
فعلا او ما كانش يعرف فعلا المسألة دي اتسأل فيها اصلا ما يعني غفل عنها تماما لكن غالبا احنا بنبقى عارفين واحد بيرابي بيحط فلوسه في بنك وبيكسل يسأل. واحدة بتشتغل شغلانة حرام وبتكسل تسأل. يسأله بعد سنين ويكتشف ان هو كان خطأ
ما سألتش ليه من الاول؟ فالانسان بيستغفر من الجهل اللي هو مش معزور فيه لان كان متاح قدامك العلم وانت ما سألتش ليه او بيستغفر زي ما قلنا من الجهل بقدر الله. اللي خلاني اتجرأ على المعصية
شوف معنى الكلام الجميل خطيئتي وجهلي ثم قال واسرافي في امري. اسرافي في امري دي جميلة برضو وكانك بتعترف لله يا رب هو ده ما كانش غلط واحد لأ انا مش هكابر ولا هخدع نفسي هم كانوا اخطاء كتيرة اوي
انا غلطت كتير يا رب. كتير فعلا غلطت كتير ومش معنى ان انا غلطت كتير ان انا يائس من رحمتك. عشان كده باقول لك الدعاء ده في نفس الوقت بيديك امل
ليه ان انا بقول يا رب انا هو انا بستغفر له الا لو انا عندي حسن زن بالله انه يغفر لي في نفس الوقت وانا بستغفر بقول واسرافي في امري
يعني انا يا رب جاي لك شايل زنوب كتيرة جدا. الاسراف الاسراف هو مجاوزة الحد والمكاثرة الرهيبة في المعاصي رغم ده انا مش مستعزم ان انت تغفر لي لان انا لا انزر الى حجم المعصية او كسرتها. ولكن انظر الى ساعة رحمتك يا رب
يا رب ده انت دعيت ناس ووعدتهم بالمغفرة اسوأ مني بكتير الناس اللي قالوا ان الله ثالث ثلاثة سورة المائدة لقد كفر الذين قالوا ان الله ثالث ثلاثة وما من اله الا اله واحد
وان لم ينتهوا عما يقولون لا يمسن الذين كفروا منهم عذاب اليم. افلا يتوبون الى الله وايه ويستغفرونه. الله! والله غفور رحيم. يا رب انت وعدت اللي قال ان انت ثالث ثلاثة. لو استغفر هتسامحه. ولو تاب هتسامحه. اكيد
واسهل من كده واسرافي في امري فانا جاي مطمن ان ساعة رحمتك تسعى زنبي حتى لو كبير وكتير وانت اللي قلت قل يا عبادي الذين اسرفوا الاسراف على انفسهم لا تقنطوا من رحمة الله. فانا جاي لك يا رب وغير يائس من رحمتك يا رب. انا عارف زنوبي كتير اوي بس
هو مين بيغفر الزنوب الا انت تمام؟ والزين ازا فعلوا فاحشة او زلموا انفسهم زكروا الله فايه؟ فاستغفروا لزنوبهم. بص المعنى الحتة دي. ومن يغفر الذنوب الا الله. اروح فين
ليس لي رب سواك فادعوه. وليس لي اله سواك فارجوه انت الذي تغفر الذنب. انت الذي تكشف الضر. انت الذي تشفي السقيم. ما ليش غيرك يا رب تفر الى الله
تمام وظنوا ان لا ملجأ من الله الا اليه. اروح فين؟ الا لك. واسرافي في امري. معنى جميل. خلي الانسان بيتكسر اوي وبيستحي ان هو ما يرجعش ربنا بسرعة واسرافي في امري
وما انت اعلم بي مني. كمان اه لأ ما هو انا ده اسراف في امري ده اللي انا فاكره ده اللي انا مش فاكره ممكن يكون اكتر يعني اللي انا فاكره كتير
واللي انا مش فاكره ممكن يكون اكتر فبقول يا رب اغفر لي اللي انا مش فاكره اصلا ما انت اعلم به مني لان انا بانسى وما انت اعلم بي مني. الله الله الله
ثم قال اللهم اغفر لي جدي وهزلي يعني المعصية اللي عملتها في الجد والمعصية اللي عملتها في الهزل بعض الناس بيفتكر ان الهزار ما بيتحسبش. يعني فيجي مسلا يشتم او يغتاب تقول له اتق الله يقول لك يا عم بهزر
ايوة ما هو الهزار بيتحسب برضو ما يلفز من قول الا لديه رقيب عتيد جدي وهزلي. يعني الهزار بيتحسب لو انت اغتبت واحد هزار بيتحسب. شتمت واحد هزار بيتحسب. يقول لك ده صاحبي بشتمه عادي. تقول له بتشتمه بالام! يقول لك بهزر معه
ايوة ما الهزار بيتحسب زي الجد بالزبط خد بالك فانت بتقول يا رب اغفر لي جدي وهزلي. لان انا بل احيانا الهزار بيكون سبب لمعاصي اكتر من الجد نفسه الواحد بيهزر بقى بتفتح معه يغتاب ويجيب سيرة الناس ويتنمر ويسخر ويشتم ويقول لك انا باهزر
حتى لو بتهزر بيتحسب برضو فتقول يا رب اغفر لي الزنب اللي عملته وانا جاد الزنب اللي عملته في هزل جدي وهزلي قل وخطأي وعمدي. عشان كده قلنا ايه؟ كلمة خطأ هو الشيء اللي الانسان عمله عن غير عمد. عشان كده قال خطأي وعمدي. لكن الخطيئة هي اللي اتعملت بعمد
كده قال خطأي وعمدي. اغفر لي الخطأ اللي عملته غير قاصد. والعمد اللي انا عملته متعمد. تقول لي طب ما هي كانها بتتقال تاني كده. مش هو قال خطيئتي اللي هو
وجه لي قلنا من احد معانيها الخطأ. طب هو بيعيد ليه؟ ده معنى مهم في الحديس ده تفهمه ان الحديس ده فيه الحاح هنا تكرار فعلا يعني الخطأ والعمد يشبه كلمة خطيئتي وجهلي. طب ايه اللي بيحصل هنا؟ تكرار
ايه اللي بيحصل هنا؟ الحاح. ما هو ربنا بيحب كده بيحب العبد اللي يلح عليه في المسألة. عشان كده النبي في الحديس ده بيعيد ويزيد في نفس المعنى. عشان يعلمك الالحاح. اطلب من ربنا كتير. وتستغفر مرة! ده النبي عليه الصلاة والسلام
كان الصحابي يقول كنا نعد للنبي صلى الله عليه وسلم اكثر من مائة مرة في المجلس الواحد مائة مرة في المجلس الواحد. يقول اللهم اغفر لي وتب علي انك انت التواب الرحيم. النبي نفسه عليه الصلاة والسلام يقول اني لاستغفر الله واتوب اليه في اليوم اكثر من سبعين مرة. وفي رواية اكثر من مائة مرة
لح على ربنا كتير. اقعد عيد وزيد. ربنا بيحب كده. لا يمل حتى تملوا قل خطأي وعمدي بص الكلمة اللي جاية دي وكل ذلك عندي يا رب انا مش مكابر ولا ببرر ولا هتجمل ولا هضحك على نفسي. انا الخطأ راكبني من من من راسي لرجلي
كل ذلك عندي يا رب انا مش لا الوم على حد اللوم كله علي انا انا يا رب اللوم علي مش بالوم حد ولا بالومك يا رب انت انت الكريم انت اللي هاديتني انت انت بينت لنا كل حاجة انا اللي غلطت
دي جميلة اوي. ربنا بيحبها اوي ان انت تيجي معترف ما تكابرش كل ما تصغر كده قدام ربنا تكبر عنده كل ما تكبر في عين نفسك تظهر عند ربنا. وكل ما تستعظم زنبك وتنسبه لنفسك المشكلة بتتحل بسرعة. وكل ما تبرر كل ما بتعقد الامور
كل ذلك عندي وحش ثم قال اللهم اغفر لي ما قدمت وما اخرت وما اصررت وما اعلنت وما انت اعلم بي مني. يعني ايه ما قدمت وما اخرت فيها اقوال. القول الاول
ما قدمت يعني ما فعلت من الذنوب في الزمن الايه؟ المتقدم. يعني ازا فعلت من الزوج قديما وما اخرت يعني ما افعله الان من الذنوب القول التاني ما قدمت يعني ما فعلته من الذنوب عموما. سواء الان او ما مضى
وما اخرت يا عماء سافعله في المستقبل يعني كاني بستغفر مقدما لان اكيد برضو مهما كان مهما تبت ما هرجع يعني ما فيش حد فينا مش هيرجع تاني او هيغلط تاني
يا رب اللي جاي حتى يا رب سامحني في اللي جاي ما اكيد لازم لازم لي زلة معنى جميل قوي ان انت تستغفر حتى وبتعترف جواك اننا في الاخر يا رب اعلان انا عبد ضعيف مش معنى ان انا تبت ان انا مش هغلط تاني انا اكيد هغلط تاني
جبلتي كده بس يا رب هرجع لك كل مرة واقبلني كل مرة وسامحني كل مرة. انا كويس يا رب بس آآ بغلط وبس برجع وعشان كده الثناء على الله اذا فعلوا فاحشة ظلموا انفسهم او ظلموا انفسهم ذكروا الله فاستغفروا. فاللي بيرجع بسرعة
قدره عند ربنا كبير حتى لو ولد المعنى الاخير في اللي قالوه اللهم اغفر لي ما قدمت وما اخرت ما قدمت يعني ازا قدمت شيء كان يستحق التأخير اصلا قدم الدنيا على الاخرة
وده غلط قدم المعاصي على الطاعة قدم الغفلة على اليقظة انت قدمت حاجة وهي تستحق التأخير. تقول يا رب سامحني. لو قدمت حاجة وهي كان المفروض تبقى متأخرة وما اخرت يعني اخرت حاجة كان المفروض تبقى متقدمة
اتأخرت الاخرة. كان المفروض تبقى هي اولوية. اخرت ديني وقدمت دنيتي. اخرت آآ اهلي وقدمت اصحابي. آآ اخرت حاجة كان لازم يتعمل دلوقتي وقدمت حاجة ممكن كانت تتأجل. اي حاجة اخرتها وكانت تستحق التقديم. سامحني عليها يا رب
وبعد كده بتقول وما اسررت وما اعلنت. بنعيد ونزيد اهو الزنوب اللي عملتها في السر واللي عملتها في العلانية. وكان دماغك بتروح كم زنب عملته في السر هو معنى ان ما حدش يعرفه ان هو غاب على ربنا
اللي انت عملته في اوضتك وهي قافل على نفسك واللي عملتيه على الموبايل الشاة الحرام مع الولد والصور الاباحية اللي شفتها تحت البطانية هو معنى الناس ما تعرفش ان الموضوع
لا كله سواء عند ربنا قل يا رب اللي عملته بعيد عن الناس واللي عملته قدام الناس ما اصررتم اعلنت وما اصررت احيانا بيبقى اكتر بكتير مما اعلنت افتكر وما اسررت ما اعلنت. وترجع تقول وما انت اعلم به مني. يعني حتى كل دوت ولسه في
حاجات انا مش فاكرها يا رب. سامحني على كله. تقول له انت المقدم وانت المؤخر يعني ايه انت المقدم وانت المخ؟ الو انت المقدم الذي تقدم من يستحق التقديم. فتضع الشيء في موضعه
وانت المؤخر تؤخر ما يليق به التأخير. فانت الحكيم تضع كل شيء في موضعه وقيل المقدم هو الذي يهدي من يشاء. لان الهداية ان انا باقدمك. انت بتبقى متأخر في الظلال
ربنا المقدم يجيب واحد متأخر في الضلال فيهديه فيقدمه والمؤخر قالوا هو الذي يضل من يشاء يبقى في واحد متقدم ومشى في الهداية شوية سبحان الله عمل حاجة فربنا بسببه اضله ورجعه فبقى
متأخر فربنا هو اللي بيهدي وبيضل هو اللي بيقدم وهو اللي بيأخر. وكأنك في نهاية الحديس في نهاية الدعاء تقول يا رب انت اللي بتقدم وانت اللي بتأخر انت اللي بتهدي وانت اللي بتضل. انت اللي ممكن تنقلني من ورا قوي طلعني قدام. وممكن من قدام ارجع ورا. فانا باتوسل لك يا رب بالصفة دي
طلعني قدامي يا رب قدمني يا رب اهديني يا رب انا استاهل يا ابو عرب بس انت كريم يا رب انت المقدم. عشان كده بدأت بها وانت المؤخر بعد كده بتقول له التوسل هنا وانت على كل شيء قدير
يعني ما لا يعجزك ان انت تهديني ولا يعجزك ان انت تقدمني رغم ان انا انا ضعيف ما استاهلش يا رب لكن انت كريم انت على كل شيء قدير. وكاني بتوسل بقدرته ان هو يهديني ويقدمني. ويبقى الاستغفاري ويطلعني قدام كمان
ويكرمني من عنده حتى لو انا ايه حتى لو انا يعني اضعف من كده. فانت على كل شيء قدير جميل قوي دعاء دوت. يلا نقوله تاني ونحفزه اللهم اغفر لي خطيئتي
وجهلي اسرافي في امري وما انت اعلم به مني اللهم اغفر لي جدي وهزلي وخطئي وعمدي. وكل ذلك عندي اللهم اغفر لي ما قدمت وما اخرت وما اسررت وما اعلنت
وما انت اعلم بي مني. انت المقدم وانت المؤخر وانت على كل شيء قدير. ادعوه كتير واستغفره كتير. ربنا يغفر لي ويغفر لكم. اللهم امين. جزاكم الله خيرا. السلام عليكم ورحمة الله